
Visjon

Tønsberg Triathlonklubb skal bidra til å gjøre triathlon til en inkluderende idrett med mye idrettsglede for alle som ønsker å delta.

Formål

Tønsberg Triathlonklubb har ypperlige forhold for utøvelse av triathlon. Dette fortrinnet skal brukes til å utvikle klubben til den ledende klubben på Østlandet.
Tønsberg Triathlonklubb skal tilby å stimulere til trening og konkurranser for alle aldre og alle nivåer i Tønsberg og nærliggende kommuner gjennom det mangfoldet en triatlonklubb kan tilby.
Klubben skal hjelpe nykommere å komme i gang, og støtte de medlemmer som satser på elitenivå. Klubben skal også medvirke til å arrangere triatlonstevner i nærområdet.
Tønsberg Triathlonklubb er i mot doping i alle former og skal bidra til å spre sunne holdninger til idrettsutøvelse blant sine medlemmer og stevnedeltakere.
I Tønsberg Triathlonklubb er alle velkommen til et idrettslig felleskap. Klubben skal være en politisk og religiøst nøytral arena.
Klubben skal drives enkelt og effektivt, slik at mest mulig frivillig innsats brukes til å skape idrettsaktivitet. Dette fordrer aktiv deltagelse fra klubbens medlemmer.


Verdigrunnlaget

Tønsberg Triathlonklubbs verdigrunnlag forteller om levereglene i klubben. Felles verdier skaper lojalitet, mening, motivasjon og identitet. 
Klubbens verdier er:

FELLESKAP

INKLUDERENDE

IDRETTSGLEDE


Virksomhetsidé

Tønsberg Triathlonklubb skal oppnå sine mål gjennom medlemmenes engasjement, aktivitet og dugnadsarbeid. I tillegg skal klubben samarbeide med andre idrettsklubber, lokale kommuner og andre aktører som kan bidra til å utvikle triathlon i vår region.

